CELEX: 32021R1819
Language: lt
Date: 2021-10-18 00:00:00
Title: Tarybos reglamentas (ES) 2021/1819 2021 m. spalio 18 d. kuriuo iš dalies keičiamas Reglamentas (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje

2021 10 19   
               
               
                  LT
               
               
                  Europos Sąjungos oficialusis leidinys
               
               
                  L 369/1
               
            
         TARYBOS REGLAMENTAS (ES) 2021/1819
         2021 m. spalio 18 d.
         kuriuo iš dalies keičiamas Reglamentas (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2013 m. gruodžio 23 d. Tarybos sprendimą 2013/798/BUSP dėl ribojamųjų priemonių Centrinės Afrikos Respublikai (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     2014 m. kovo 10 d. Taryba priėmė Reglamentą (ES) Nr. 224/2014 (2), siekdama įgyvendinti tam tikras Sprendime 2013/798/BUSP numatytas priemones;
                  
               
                     (2)
                  
                  
                     2021 m. liepos 29 d. Jungtinių Tautų Saugumo Taryba (JT ST) priėmė Rezoliuciją 2588 (2021). Ta rezoliucija išplečiamos ginklų embargui taikomos išimtys ir ribojamųjų priemonių taikymo sritis;
                  
               
                     (3)
                  
                  
                     2021 m. spalio 18 d. Taryba priėmė Sprendimą (BUSP) 2021/1823 (3), kuriuo atsižvelgiant į JT ST rezoliuciją 2588 (2021) iš dalies keičiamas Sprendimas 2013/798/BUSP;
                  
               
                     (4)
                  
                  
                     kai kuriems iš šių pakeitimų taikoma Sutartis, todėl siekiant juos įgyvendinti ir atlikti techninius patikslinimus atsižvelgiant į ankstesnes JT ST rezoliucijas būtina imtis reguliavimo veiksmų Sąjungos lygmeniu, visų pirma siekiant užtikrinti, kad ekonominės veiklos vykdytojai visose valstybėse narėse juos taikytų vienodai;
                  
               
                     (5)
                  
                  
                     todėl Reglamentas (ES) Nr. 224/2014 turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamentas (ES) Nr. 224/2014 iš dalies keičiamas taip:
            
                        1.
                     
                     
                        3 straipsnio e punktas pakeičiamas taip:
                        
                                    „e)
                                 
                                 
                                    susijusias su 14,5 mm ar mažesnio kalibro ginklais ir specialiai tokiems ginklams sukurtais šaudmenimis bei komponentais, taip pat su neginkluotomis antžeminėmis karinėmis transporto priemonėmis ir antžeminėmis karinėmis transporto priemonėmis, sumontuotomis su 14,5 mm ar mažesnio kalibro ginklais, ir jų atsarginėmis dalimis, taip pat su reaktyviniais granatsvaidžiais ir specialiai tokiems ginklams sukurtais šaudmenimis, taip pat 60 mm ir 82 mm kalibro minosvaidžiais ir specialiai tokiems ginklams sukurtais šaudmenimis, skirtais CAR saugumo pajėgoms, įskaitant valstybės civilines teisėsaugos institucijas, kai tokie ginklai, šaudmenys, komponentai ir transporto priemonės yra skirti vien tik CAR saugumo sektoriaus reformos procesui remti arba naudoti šiame procese, su sąlyga, kad apie tokios pagalbos ar paslaugų teikimą ne vėliau kaip prieš 20 dienų buvo pranešta Sankcijų komitetui;“;
                                 
                              
                  
                        2.
                     
                     
                        5 straipsnio 3 dalis papildoma šiuo punktu:
                        
                                    „k)
                                 
                                 
                                    yra susiję su tarptautinę humanitarinę teisę pažeidžiančių veiksmų Centrinės Afrikos Respublikoje, įskaitant išpuolius prieš medicinos ar humanitarinius darbuotojus, planavimu, vadovavimu jiems, jų rėmimu ar įvykdymu.“
                                 
                              
                  
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Liuksemburge 2021 m. spalio 18 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  OL L 352, 2013 12 24, p. 51.
         
            (2)  2014 m. kovo 10 d. Tarybos reglamentas (ES) Nr. 224/2014 dėl ribojamųjų priemonių, atsižvelgiant į padėtį Centrinės Afrikos Respublikoje (OL L 70, 2014 3 11, p. 1).
         
            (3)  2021 m. spalio 18 d. Tarybos sprendimas (BUSP) 2021/1823, kuriuo iš dalies keičiamas Sprendimas 2013/798/BUSP dėl ribojamųjų priemonių Centrinės Afrikos Respublikai (žr. šio Oficialiojo leidinio p. 11).